Izziņa par atzinumos sniegtajiem iebildumiem

|  |
| --- |
| **Valsts aizsardzības koncepcija** |
| (dokumenta veids un nosaukums) |

**I. Jautājumi, par kuriem saskaņošanā vienošanās nav panākta**

Saskaņošanas laikā vienošanās panākta par visiem jautājumiem

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 21.07.2020. |
|  |  |
| Saskaņošanas dalībnieki | Ārlietu ministrija, Ekonomikas ministrija, Finanšu ministrija, Iekšlietu ministrija, Izglītības un  |
|    | zinātnes ministrija, Kultūras ministrija Labklājības ministrija, Satiksmes ministrija, Tieslietu  |
|  | ministrija, Vides aizsardzības un reģionālās attīstības ministrija, Veselības ministrija, |
|  | Zemkopības ministrija |
|  |  |  |

|  |  |
| --- | --- |
| Saskaņošanas dalībnieki izskatīja šādu  | Tieslietu ministrijas un Iekšlietu ministrijas |
| ministriju (citu institūciju) iebildumus |  |
|  |
| Ministrijas (citas institūcijas), kuras nav  | Nav attiecināms |
| ieradušās uz sanāksmi vai kuras nav |  |
| atbildējušas uz uzaicinājumu piedalīties |  |
| elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrijas iebildumi** (2020. gada 15. jūnija atzinums Nr. 1-9.1/632) |
|  | Iebildums skar Valsts aizsardzības koncepcijas izstrādāšanas formu. | Vēršam uzmanību uz to, ka no koncepcijā, tai pievienotajā konceptuālā ziņojuma "Valsts aizsardzības koncepcija" sākotnējās *(ex-ante)* ietekmes novērtējuma ziņojumā (anotācijā) un protokollēmuma projektā minētā nav skaidrs, kas ir koncepcija. Attīstības plānošanas sistēmas likuma 3. panta trešā daļa noteic, ka attīstības plānošanas dokumentus valsts aizsardzības politikas jomā nosaka Nacionālo bruņoto spēku likums un Nacionālās drošības likums.Nacionālās drošības likuma 29. panta pirmā daļa noteic, ka valsts aizsardzības koncepcija ir uz Militāro draudu analīzes pamata sagatavots dokuments, kurā noteikti valsts militārās aizsardzības stratēģiskie pamatprincipi, prioritātes un pasākumi miera, valsts apdraudējuma un kara laikā, bet nav skaidrs, kur koncepcijā tie ir noteikti (piemēram, nav skaidrs, kur ir noteiktas valsts militārās aizsardzības prioritātes).Savukārt koncepcijai pievienotajā konceptuālā ziņojuma "Valsts aizsardzības koncepcija" sākotnējās *(ex-ante)* ietekmes novērtējuma ziņojumā (anotācijā) ir norādīts, ka koncepcija ir konceptuāls ziņojums. Vēršam uzmanību uz to, ka konceptuālo ziņojumu izstrādā atbilstoši Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" V nodaļā noteiktajām prasībām. Turklāt atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 3. punktā noteiktajam attīstības plānošanas dokumentu projektiem nav nepieciešams pievienot tiesību akta projekta sākotnējās *(ex-ante)* ietekmes novērtējuma ziņojumu (anotāciju).Papildus norādām uz to, ka Nacionālās drošības likuma 29. panta otrā daļa noteic, ka valsts aizsardzības koncepciju sagatavo Aizsardzības ministrija, izskata Ministru kabinets un apstiprina Saeima ne retāk kā reizi katrā sasaukumā līdz sava otrā darbības gada 1. oktobrim. Savukārt protokollēmuma projekta 1. punktā ir noteikts, ka Ministru kabinets apstiprina koncepciju.Ievērojot minēto, lūdzam izvērtēt koncepcijā, tai pievienotajā konceptuālā ziņojuma "Valsts aizsardzības koncepcija" sākotnējās *(ex-ante)* ietekmes novērtējuma ziņojumā (anotācijā) un protokollēmuma projektā minēto un attiecīgi precizēt to. | **Ņemts vērā** | Koncepcija ir “politikas plānošanas dokuments”; tiesību akta projekta sākotnējās *(ex-ante)* ietekmes novērtējuma ziņojums netiks sagatavots; projekts labots atbilstoši Nacionālās drošības likumam. Protokollēmuma 1.punkts precizēts, izsakot to šādā redakcijā: “Atbalstīt iesniegto Valsts aizsardzības koncepcijas projektu.“ |
|  | “Valsts aizsardzības koncepcijas ieviešanu nodrošina valsts institūcijas atbilstoši savai kompetencei un normatīvajos aktos noteiktajiem uzdevumiem.“ | Vēršam uzmanību uz to, ka koncepcijas 4. nodaļas ceturtajā rindkopā ietvertā informācija un protokollēmuma projekta 3. punktā noteiktais uzdevums ir neskaidrs, proti, nav skaidrs, kuras valsts institūcijas un par kādu uzdevumu veikšanu ir līdzatbildīgas attiecīgās valsts institūcijas. Ievērojot minēto, lūdzam precizēt koncepcijas 4. nodaļas ceturtajā rindkopā ietverto informāciju un protokollēmuma 3. punktā noteikto. | **Ņemts vērā** | Koncepcijas projekta 4. nodaļas ceturtā rindkopa un protokollēmuma 3.punkts ir dzēsts. |
| **Iekšlietu ministrijas iebildumi**(2020. gada 25. jūnija atzinums Nr. 1-57/1564) |
|  | “Valsts aizsardzības koncepcija tiek izstrādāta, ņemot vērā Militāro draudu analīzi un Latvijas ģeopolitisko un iekšpolitisko situāciju. Atbilstoši Nacionālās drošības likumam, pamatojoties uz Valsts aizsardzības koncepcijā noteiktajiem mērķiem un principiem, tiek izstrādāts Valsts aizsardzības plāns, kas ietver konkrētus pasākumus mērķu īstenošanai. Informācija par Valsts aizsardzības plāna saturu sabiedrībai nav publiski pieejama drošības apsvērumu dēļ.” | Projekta ievada daļā (4.lpp.) izvēlēties pieeju (redakciju), lai neatturētu sabiedrību iepazīties un iesaistīties valsts aizsardzības veidošanā, jo ievadā pateikts, ka valsts aizsardzība attiecas uz ikvienu Latvijas iedzīvotāju un ka valsts aizsardzības garantēšana ir arī katra indivīda atbildība. Bet tālāk minēts, ka informācija par Valsts aizsardzības plāna saturu sabiedrībai nav publiski pieejama drošības apsvērumu dēļ. Šeit varētu īsumā norādīt, kāda būs sabiedrībai iespēja iesaistīties, iepazīties, utt., lai nodrošinātu savu atbildības/pienākumu īstenošanu. | **Ņemts vērā** | Ievada otrā rindkopa pabildināta ar teikumu “Sabiedrība pastāvīgi tiks informēta par aktuālajiem drošības izaicinājumiem un iespējām iesaistīties valsts aizsardzībā.” |
|  | “Valsts drošības dienesti un NBS ir primāri atbildīgi, lai informācija tiktu savlaicīgi iegūta, izanalizēta un nodota lēmumu pieņēmējiem” | Projekta 3.1.1.1.apakšpunkta “**Agrā brīdināšana**” otrās rindkopas pirmo teikumu (...) izteikt šādā redakcijā: *“Valsts drošības iestādes* *un NBS ir primāri atbildīgi, lai informācija tiktu savlaicīgi iegūta, izanalizēta un nodota lēmumu pieņēmējiem.*”. | **Ņemts vērā** | “Valsts drošības iestādes un NBS ir primāri atbildīgi, lai informācija tiktu savlaicīgi iegūta, analizēta un nodota lēmumu pieņēmējiem.” |
|  | “Būtiski ir, ka vienotajā agrās brīdināšanas sistēmā tiek integrētas Valsts robežsardzes sistēmas un modernizēta austrumu robežas novērošanas sistēma.” | Projekta 3.1.1.1.apakšpunkta “**Agrā brīdināšana**” otrās rindkopas otro teikumu (...) izteikt šādā redakcijā: “*Būtiski ir, ka vienotā agrās brīdināšanas sistēmā tiek integrētas esošās Valsts robežsardzes sistēmas un valsts ārējās robežas infrastruktūra, kā arī modernizējamā austrumu robežas novērošanas sistēma.*”. | **Ņemts vērā** | Projekta 3.1.1.1. apakšpunkta **“Agrā brīdināšana”** otrā rindkopa papildināta ar teikumu “Vienotā agrās brīdināšanas sistēmā ir jāintegrē Valsts robežsardzes sistēmas un valsts ārējās robežas infrastruktūra.” |
|  |  | Projekta 3.1.1.1. apakšpunktu **“Agrā brīdināšana”** papildināt ar šādu teikumu: *“Svarīgi attīstīt un modernizēt esošo valsts agrās brīdināšanas sistēmu, kura balstās uz visa apdraudējuma pieeju, lai būtu iespējams, nodrošināt savlaicīgu valsts institūciju, valsts augstāko amatpersonu un arī iedzīvotāju brīdināšanu un informēšanu.”* | **Nav ņemts vērā** | Starpministriju saskaņošanas sanāksmes laikā panākta vienošanās projekta 3.1.1.1. apakšpunktu **“Agrā brīdināšana”** nepapildināt, saglabājot atbilstību militārajā terminoloģijā izmantotajam skaidrojumam. |
|  | “Nacionālo bruņoto spēku vienību, tai skaitā Zemessardzes, ātra reaģēšanas spēja ir sevišķi nozīmīga.” | Projekta 3.1.1.3.apakšpunkta “**Ātrā reaģēšana**” pirmās rindkopas pirmo teikumu (...) izteikt šādā redakcijā: “*Nacionālo bruņoto spēku vienību, tai skaitā Zemessardzes un Valsts robežsardzes, ātra reaģēšanas spēja ir sevišķi nozīmīga.*”. | **Panākta vienošanās par redakciju starpministriju sanāksmē** | Projekta 3.1.1.3.apakšpunkta “**Ātrā reaģēšana**” pirmās rindkopas pirmais teikums izteikts šādā redakcijā “Nacionālo bruņoto spēku vienību, tai skaitā Zemessardzes un kara gadījumā arī Valsts robežsardzes un Latvijas Bankas ātra reaģēšanas spēja ir sevišķi nozīmīga.”  |
|  | “Šādu reaģēšanas kodolu primāri veido Sauszemes spēku Mehanizētā kājnieku brigāde un Zemessardzes brigādes. Zemessardzes bataljoniem jānokomplektē rotas lieluma paaugstinātas gatavības vienības ar kaujas atbalsta elementiem (netiešais uguns atbalsts, prettanku spēja, pretgaisa spēja u. c.). Nacionālajiem bruņotajiem spēkiem ir jāspēj nekavējoties reaģēt uz apdraudējumu, kā arī jābūt gataviem atbildēt uz pārsteidzošu uzbrukumu. Lai reaģēšanas spējas turpinātu uzlabot, svarīgi pilnveidot un pastiprināt teritoriālās vienības, integrējot Vidzemes un Latgales Zemessardzes brigādēs profesionālā dienesta apakšvienības.” | Projekta 3.1.1.3.apakšpunkta “**Ātrā reaģēšana**” otro rindkopu (...) izteikt šādā redakcijā: “*Šādu reaģēšanas kodolu primāri veido Sauszemes spēku Mehanizētā kājnieku brigāde, Zemessardzes brigādes un Valsts robežsardzes struktūrvienības. Zemessardzes bataljoniem jānokomplektē rotas lieluma paaugstinātas gatavības vienības ar kaujas atbalsta elementiem (netiešais uguns atbalsts, prettanku spēja, pretgaisa spēja u.c.). Valsts robežsardzei jākomplektē savas struktūrvienības uz ārējās valsts robežas, lai nodrošinātu valsts robežas drošības nodrošināšanas blīvumu. Nacionālajiem bruņotajiem spēkiem un Valsts robežsardzei, ir jāspēj nekavējoties reaģēt uz apdraudējumu, kā arī jābūt gataviem atbildēt uz pārsteidzošu uzbrukumu. Uzlabojot Vidzemes un Latgales Zemessardzes brigādes reaģēšanas spējas uz apdraudējumu, ir svarīgi integrēt Vidzemes un Latgales Zemessardzes brigādēs profesionālā dienesta apakšvienības un vienlaikus sniegt pastāvīgu atbalstu valsts austrumu robežas uzraudzībā.* ”. | **Panākta vienošanās par redakciju starpministriju sanāksmē** | Projekta 3.1.1.3.apakšpunkta “**Ātrā reaģēšana**” otrā rindkopa izteikta kā “Šādu reaģēšanas kodolu primāri veido Sauszemes spēku Mehanizētā kājnieku brigāde, Zemessardzes brigādes. Zemessardzes bataljoniem jānokomplektē rotas lieluma paaugstinātas gatavības vienības ar kaujas atbalsta elementiem (netiešais uguns atbalsts, prettanku spēja, pretgaisa spēja u. c.). Nacionālajiem bruņotajiem spēkiem un sadarbībā ar kompetentajām valsts drošības iestādēm un tiesībsargājošajām iestādēm ir jāspēj nekavējoties reaģēt uz apdraudējumu, kā arī jābūt gataviem atbildēt uz pēkšņu uzbrukumu. Uzlabojot Vidzemes un Latgales Zemessardzes brigādes reaģēšanas spējas uz apdraudējumu, ir svarīgi integrēt Vidzemes un Latgales Zemessardzes brigādēs profesionālā dienesta apakšvienības.”Projekta 3.1.1.4. apakšpunkts **“****Robežsardzes un Latvijas Bankas Aizsardzības pārvaldes integrēšana”** papildināts ar teikumu“Valsts robežsardzei savas struktūrvienības ir jākomplektē uz valsts ārējās robežas, lai sasniegtu valsts robežas drošības nodrošināšanas blīvumu.“Rindkopas pēdējais teikums nav papildināts ar palīgteikumu “*un vienlaikus sniegt pastāvīgu atbalstu valsts austrumu robežas uzraudzībā.*”, jo NBS funkcija nav pastāvīgi sniegt atbalstu robežu uzraudzībā. Tas līdz šim ir darīts ārkārtas situācijās, izvērtējot katru gadījumu individuāli. |
|  | “Vismaz reizi četros gados jāorganizē Nacionālo bruņoto spēku mācības “NAMEJS”, kurās ir iesaistīts viss NBS personālsastāvs.” | Projekta 3.1.1.5.apakšpunkta “**Kaujas gatavības uzturēšana**” pirmās rindkopas otro teikumu (...) izteikt šādā redakcijā: “*Vismaz reizi četros gados jāorganizē Nacionālo bruņoto spēku mācības “NAMEJS”, kurās ir iesaistīts viss NBS personālsastāvs, kā arī citu valsts aizsardzības un drošības nodrošināšanā iesaistīto iestāžu personālsastāvs.*”. | **Ņemts vērā** | “Vismaz reizi četros gados jāorganizē Nacionālo bruņoto spēku mācības “NAMEJS”, kurās ir iesaistīts viss NBS personālsastāvs, kā arī citu valsts aizsardzības un drošības nodrošināšanā iesaistīto iestāžu personālsastāvs.” |
|  |  | Projekta 3.1.1.10.apakšpunktā “**Uzņemošās valsts atbalsts**” pēdējo rindkopu papildināt ar teikumu: *“Valsts institūcijām, kuras iesaistītas uzņemošās valsts atbalsta plānošanā un nodrošināšanā, nepieciešams attīstīt savus materiāltehnisko līdzekļu resursus, infrastruktūru, nozares ekspertu zināšanas un analītiskās spējas, lai nodrošinātu normatīvajos aktos noteiktos atbalsta uzdevumus un pienākumus.”* | **Ņemts vērā** | “Valsts institūcijām, kuras iesaistītas uzņemošās valsts atbalsta plānošanā un nodrošināšanā, nepieciešams attīstīt savus materiāltehnisko līdzekļu resursus, infrastruktūru, nozares ekspertu zināšanas un analītiskās spējas, lai nodrošinātu normatīvajos aktos noteiktos atbalsta uzdevumus un pienākumus.” |
|  | “Kara laikā civilās aizsardzības pasākumus organizē Civilās aizsardzības operatīvais vadības centrs, kura darbība ir regulāri jātestē krīzes vadības mācībās. Centram ir jāsadarbojas ar NBS, iesaistot arī pašvaldību civilās aizsardzības komisijas.” | Projekta 3.1.1.11.apakšpunkta “**Sadarbība ar civilajām struktūrām**”, pēdējo rindkopu (...) izteikt šādā redakcijā: “*Civilās aizsardzības sistēmas darbību kara, militāra iebrukuma vai to draudu gadījumā organizē Civilās aizsardzības operacionālās vadības centrs, kura darbības un analītiskās spējas ir jāpilnveido, kā arī tā darbība ir regulāri jātestē krīzes vadības mācībās. Civilās aizsardzības operacionālās vadības centram ir jāsadarbojas ar NBS, iesaistot arī valsts institūcijas, komersantus un pašvaldību civilās aizsardzības komisijas.”* | **Ņemts vērā** | “Civilās aizsardzības sistēmas darbību kara, militāra iebrukuma vai to draudu gadījumā organizē Civilās aizsardzības operacionālās vadības centrs, kura darbības un analītiskās spējas ir jāpilnveido, kā arī tā darbība ir regulāri jātestē krīzes vadības mācībās. Civilās aizsardzības operacionālās vadības centram ir jāsadarbojas ar NBS, iesaistot arī valsts institūcijas, komersantus un pašvaldību civilās aizsardzības komisijas.“ |
|  | “Katram komersantam ir svarīga loma valsts aizsardzībā. Tomēr svarīgākie ir komersanti, kuru uzņēmējdarbība krīzes situācijā kļūst par neatņemamu daļu no valsts aizsardzības sistēmas, jo nodrošina vitāli svarīgus pakalpojumus. Šo pakalpojumu sniedzējiem un lielajiem uzņēmumiem, kas nodarbina vairāk par 250 cilvēkiem, jānodrošina uzņēmuma pamatfunkcijas krīzes un kara gadījumā, turpinot nodrošināt valsts ekonomikas funkcionēšanu, nepieciešamo preču ražošanu un pakalpojumu sniegšanu. Šajā kontekstā, plānojot uzņēmējdarbību, jāņem vērā arī piegāžu drošības jautājumi, kā arī ekonomiskā un tehnoloģiskā atkarība no valstīm, kuras nav NATO vai ES dalībvalstis. “ | Projekta 3.2.4.apakšpunkta “**Tautsaimniecības noturība**” pirmajā rindkopā nenoteikt, ka vitāli svarīgie pakalpojumu sniedzēji ir uzņēmumi, kuri nodarbina vairāk par 250 cilvēkiem – jo ir ražošanas uzņēmumi, kas ražo pārtikas produktus, bet daudzi procesi ir automatizēti un digitalizēti, ko uzrauga daži cilvēki, bet uzņēmumam ir plaša loģistikas ķēde, ko nodrošina citi uzņēmumi. Šādi tiek sašaurināts to uzņēmumu loks, kas var tikt pieskaitīts pie vitāli svarīgo funkciju nodrošinātājiem. | **Ņemts vērā** | Projekta 3.2.4.apakšpunkta “**Tautsaimniecības noturība**” pirmās rindkopas otrais teikums izteikts šādi“Šo pakalpojumu sniedzējiem ir, jānodrošina uzņēmuma pamatfunkcijas krīzes un kara gadījumā, turpinot nodrošināt valsts ekonomikas funkcionēšanu, nepieciešamo preču ražošanu un pakalpojumu sniegšanu.” |
|  |  | Projekta 3.2.4.apakšpunkta “**Tautsaimniecības noturība**” otro rindkopu papildināt ar teikumu*:“ Valsts institūcijām nepieciešams izvērtēt un veidot valsts materiālās rezerves, lai nodrošinātu tautsaimniecības noturību un savu uzdevumu un funkciju īstenošanu krīzes situācijās.”* | **Ņemts vērā** | “Valsts institūcijām nepieciešams izvērtēt un veidot valsts materiālo rezervju sistēmu, lai nodrošinātu tautsaimniecības noturību un savu uzdevumu un funkciju īstenošanu krīzes situācijās.” |
|  |  | Projekta 3.2.9.apakšpunktu “**Jauniešu audzināšana**” papildināt ar rindkopu: *“Svarīgi turpināt attīstīt vispārējā izglītības sistēmā mācību kursu, kas jauniešiem veidotu zināšanu, prasmju un attieksmju kopumu par ikdienas iespējamām bīstamām situācijām, drošas uzvedības principiem, īpašu uzmanību pievēršot rīcībai krīzes situācijās. Savukārt augstskolās nepieciešams turpināt nodrošināt civilās aizsardzības kursa apmācību, pievērošot uzmanību arī civilās aizsardzības sadarbībai un atbalstam kara  un militāra iebrukuma gadījumā”.* | **Ņemts vērā** | Papildināta projekta 3.2.9. apakšpunkta “**Jauniešu audzināšana**” ceturtā rindkopa: “Patlaban valsts aizsardzības mācība kā papildus izvēles priekšmets tiek ieviesta vidējās izglītības pakāpē (10. un 11. klasē), kur jaunieši apgūst valsts aizsardzībai nepieciešamās prasmes, rīcību krīzes situācijās, kritisko domāšanu un pilsonisko patriotismu. Tāpat valsts aizsardzības mācības ietvaros tiek iegūts zināšanu, prasmju un attieksmju kopumu par rīcību krīzes situācijās. Būtiski, lai šis temats atspoguļojas arī citu mācību priekšmetu saturā vispārējā izglītības sistēmā un pēcāk tiek attīstīts augstākajā izglītībā.“ |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Ilze Andžāne |
| (par projektu atbildīgās amatpersonas vārds un uzvārds) |
| Aizsardzības ministrijas Aizsardzības politikas departamenta Aizsardzības politikas  |
| un stratēģijas nodaļas vadītāja |
| (amats) |
| 67335048 |
| (tālruņa numurs) |
| Ilze.Andzane@mod.gov.lv |
| (e-pasta adrese) |

31.07.2020 11:29

I.Andžāne, 67335048

Ilze.Andzane@mod.gov.lv